Ermil Vokujev

**Ermil Vokujev** (født 29. mars 1992) er en russisk langrennsløper. Han deltar i Ski Classics, der han går for laget Russian Winter.

Han kom på andreplass i ungdomsklassen under Ski Classics 2017/18, og vant sitt første Ski Classics-renn den 14. desember 2019, da han vant La Venosta 2019. Han vant Marcialonga 2022.

## Idrettskarriere
### Sesongen 2010/11
Vokujev kom på sjetteplass på 10&nbsp;km fri teknikk under det russiske juniormesterskapet i januar 2011, og på den klassiske sprinten kom han på 17.-plass. Under det russiske juniormesterskapet del to i mars kom han på 43.-plass på skøytesprinten, 41.-plass på 15&nbsp;km fri og 54.-plass på 10&nbsp;km klassisk. Han deltok i Osteuropa Cup i langrenn, og kom der på delt 122.-plass med 18 poeng.

### Sesongen 2011/12
Under det russiske juniormesterskapet i januar 2012 fikk han bronse på sprinten i fristil, og han kom på fjerdeplass på 10&nbsp;km klassisk. Han deltok i Junior-VM på ski 2012 i Tyrkia, og fikk der sølv på 10&nbsp;km klassisk, bak Sergej Ustjugov. Han kom på femteplass på sprinten og sjetteplass på 10+10&nbsp;km skiathlon, og han deltok på det russiske stafettlaget som vant 4 x 5&nbsp;km stafett. I Osteuropa Cup i langrenn 2011/12 kom han på delt 57.-plass med 24 poeng.

### Sesongen 2012/13
Han fikk to sjetteplasser under Osteuropa Cup i langrenn 2012/13, og endte på 41.-plass med 80 poeng. Under U23-VM på ski 2013 deltok han på 15+15&nbsp;km skiathlon, og kom der på 13.-plass. I mars deltok han i det russiske mesterskapet i langrenn, og kom der på 22.-plass på sprinten og 59.-plass på 15&nbsp;km fri teknikk.

### Sesongen 2013/14
I november 2013 vant han sin første seier i Osteuropa Cup i langrenn, da han vant sprinten i Versjina Tjoi. Han kom på åttendeplass sammenlagt under Osteuropa Cup i langrenn 2013/14, med 193 poeng. Han deltok i Vinteruniversiaden 2013 i Italia, der han fikk tre medaljer; han vant mix lagsprint sammen med Jevgenija Ostsjepkova, og fikk sølv på 4 x 10&nbsp;km stafett, og individuelt kom han på andreplass på 30&nbsp;km klassisk, bak Vladislav Skobelev.

Under U23-VM på ski 2014 kom han på fjerdeplass på 15&nbsp;km klassisk, 14.-plass på 15+15&nbsp;km skiathlon og 17.-plass på sprinten. Han debuterte i verdenscupen denne sesongen, da han deltok på 15&nbsp;km fri teknikk i Lahtis den 2. mars 2014.

### Sesongen 2014/15
Han deltok i U23-VM på ski 2015, og fikk der bronse på sprinten, bak Sondre Turvoll Fossli og Sindre Bjørnestad Skar fra Norge. I mars deltok han i det russiske mesterskapet på ski, og kom der på niendeplass på sprinten og på 50&nbsp;km klassisk, og han kom på 33.-plass på 15&nbsp;km fri teknikk. Han kom på 14.-plass sammenlagt under Osteuropa Cup i langrenn 2014/15, med 177 poeng.

### Sesongen 2015/16
Han fikk sin andre seier i Osteuropa Cup i februar 2016, da han vant sprinten i Syktyvkar. Han fikk til sammen 175 poeng i under Osteuropa Cup i langrenn 2015/16, og kom på 15.-plass sammenlagt.

Under det russiske mesterskapet på ski 2016 fikk han sølv på sprinten i fri teknikk, bak Sergej Ustjugov, og han fikk bronse på 15&nbsp;km klassisk. På 15+15&nbsp;km skiathlon kom han på 12.-plass.

### Sesongen 2016/17
Med bl.a. en seier og en andreplass i Osteuropa Cup i langrenn 2016/17 endte han på 14.-plass sammenlagt med 224 poeng. Aleksej Vitsenko vant Osteuropa Cup denne sesongen. Han sanket også en del verdenscuppoeng, og endte på 115.-plass med 19 poeng under Verdenscupen i langrenn 2016/17. Han debuterte i Ski Classics med en fjerdeplass i Jizerská padesátka den 19. februar 2017.

Under det russiske mesterskapet på ski 2017 kom han på sjetteplass i 15+15&nbsp;km skiathlon, niendeplass på klassisk sprint og 22.-plass på 15&nbsp;km fri teknikk.

### Sesongen 2017/18
Han fikk tre pallplasseringer under Osteuropa Cup i langrenn 2017/18, hvorav én seier, og kom med det på andreplass totalt, med 392 poeng, kun slått av Stanislav Volzjentsev. Han kom på 12.-plass totalt i Ski Classics 2017/18, og kom der på andreplass i ungdomscupen. Han kom på fjerdeplass i Kaiser Maximilian Lauf 2018 og i Birkebeinerrennet 2018.

Under det russiske mesterskapet på ski 2018 kom han på sjetteplass på sprinten og på 15+15&nbsp;km skiathlon.

### Sesongen 2018/19
Vokujev fikk to seire under Osteuropa Cup i langrenn 2018/19, og endte igjen på andreplass sammenlagt, denne gangen slått av Ilja Porosjkin. Hans beste plassering under Ski Classics 2018/19 ble en sjuendeplass i Ylläs–Levi Ski Marathon 2019, og han kom på 36.-plass sammenlagt i Ski Classics denne sesongen.

Han kom på femteplass på sprinten i klassisk stil under det russiske mesterskapet i langrenn 2019, og han kom også på sjuendeplass på 50&nbsp;km klassisk. Han kom på 35.-plass på 15+15&nbsp;km skiathlon og på 15&nbsp;km fri teknikk.

### Sesongen 2019/20
Han startet sterkt i Osteuropa Cup i langrenn 2019/20, med seier på 10&nbsp;km klassisk og sølv på sprint klassisk i Kasakhstan, og han fikk også sølv på sprinten i Versjina Tjoi. Den 14. desember 2019 vant han sitt første løp i Ski Classics, da han vant La Venosta 2019 i Italia.

## Resultatoversikt
### Seire i Ski Classics-renn

### Resultater i Ski Classics sammenlagt

## Referanser


## Kilder
* Resultater, Ski Classics 

## Eksterne lenker
* Visma Ski Classics - Ermil Vokuev